
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Ιουλίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 2441 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ορισμός του ανώτατου ορίου των επιτρεπόμενων 
κατ' έτος ημερών μετακίνησης εκτός έδρας Υπαλ¬ 
λήλων που υπηρετούν στο Δήμο Πωγωνίου Νο¬ 
μού Ιωαννίνων, για το έτος 2017. 

2 Τροποποίηση του Οργανισμού Εσωτερικής Υπη¬ 
ρεσίας (Ο.Ε.Υ.) του Δήμου Νικολάου Σκουφά Νο¬ 
μού Άρτας. 

3 Καθιέρωση υπερωριακής εργασίας μονίμου και 
με ΣΕΙΔ προσωπικού των Δασικών Υπηρεσιών, 
κατά τις απογευματινές ώρες των εργασίμων ημε¬ 
ρών, καθώς και τα Σάββατα, τις Κυριακές και τις 
εξαιρέσιμες ημέρες έτους 2017 για υλοποίηση 
του Προγράμματος Δασοπροστασίας έτους 2017. 


ΑΠΟΦΑΣΕΙΣ 

Αριθμ. 88611 _ (1) 

Ορισμός του ανώτατου ορίου των επιτρεπόμε¬ 
νων κατ' έτος ημερών μετακίνησης εκτός έδρας 
Υπαλλήλων που υπηρετούν στο Δήμο Πωγωνίου 
Νομού Ιωαννίνων, για το έτος 2017. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το άρθρο 280 I του ν. 3852/2010 (ΦΕΚ Α'87). 

2. Τις διατάξεις του ν. 2503/1997 (ΦΕΚ Α' 107). 

3. Τις διατάξεις του π.δ. 141/2010 (ΦΕΚ Α' 234), όπως 
σήμερα ισχύει. 

4. Τις διατάξεις του άρθρου 28 του ν. 4325/2015 (ΦΕΚ 
Α' 47). 

5. Τις διατάξεις του άρθρου 24 του ν. 4368/2016 (ΦΕΚ 
Α' 21). 

6. Τη με αριθμ. 13912/15-05-2017 απόφαση του 
Υπουργού Εσωτερικών περί διορισμού του Βασιλείου 
Μιχελάκη του Πολυκάρπου ως Συντονιστή της Αποκε¬ 
ντρωμένης Διοίκησης Ηπείρου - Δυτικής Μακεδονίας 
(ΦΕΚ 250/26-05-2017 τ.Υ.Ο.Δ.Δ.). 


7. Το άρθρο 2 παρ. 3 του ν. 2685/1999 (ΦΕΚ Α' 35), 
όπως τροποποιήθηκε με το άρθρο 9 παρ. 1 του Κεφ. Β' 
του ν. 3833/2010 (ΦΕΚ Α'40) και το άρθρο 3 της υποπ. 
Δ9 της παρ. Δ του άρθρου 2 του ν. 4336/2015 (ΦΕΚ Α'94) 
και σήμερα ισχύει. 

8. Το άρθρο 25 παρ. 6 του ν. 2738/1999 (ΦΕΚ Α' 180). 

9. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα που κυρώθηκε με το 
π.δ. 63/2005 (ΦΕΚΑ'98). 

10. Το με αριθμ. οικ.4676/29-05-2017 έγγραφο του 
Δήμου Πωγωνίου Ν. Ιωαννίνων, με το οποίο αιτείται 
τον ορισμό του ανώτατου ορίου των επιτρεπόμενων 
ημερών μετακίνησης εκτός έδρας Υπαλλήλων του εν 
λόγω Δήμου. 

11 .Τη με αριθμ. 5539/15-6-2017 βεβαίωση του ως άνω 
Δήμου περί εξασφαλισμένης σχετικής πίστωσης στον 
προϋπολογισμό του, αποφασίζουμε: 

Ορίζουμε το ανώτατο όριο των επιτρεπόμενων κατ' 
έτος ημερών μετακίνησης εκτός έδρας Υπαλλήλων που 
υπηρετούν στο Δήμο Πωγωνίου Νομού Ιωαννίνων, για 
το έτος 2017 ως εξής: 


ΤΕΧΝΙΚΕΣ ΥΠΗΡΕΣΙΕΣ 


ΠΕ3 ΠΟΛΙΤΙΚΩΝ 
ΜΗΧΑΝΙΚΩΝ 

4 ΥΠΑΛΛΗΛΟΙ 

60 ΗΜΕΡΕΣ 
ΕΚΑΣΤΟΣ 

ΠΕ ΜΗΧΑΝΙΚΩΝ 
ΟΡΥΚΤΩΝ ΠΟΡΩΝ 

1 ΥΠΑΛΛΗΛΟΣ 

60 ΗΜΕΡΕΣ 

ΔΕ ΟΔΗΓΩΝ 

2 ΥΠΑΛΛΗΛΟΙ 

40 ΗΜΕΡΕΣ 
ΕΚΑΣΤΟΣ 

ΔΕ ΧΕΙΡΙΣΤΩΝ 
ΜΗΧΑΝΗΜΑΤΩΝ 

2 ΥΠΑΛΛΗΛΟΙ 

30 ΗΜΕΡΕΣ 
ΕΚΑΣΤΟΣ 

ΔΕ ΥΔΡΑΥΛΙΚΩΝ 

2 ΥΠΑΛΛΗΛΟΙ 

15 ΗΜΕΡΕΣ 
ΕΚΑΣΤΟΣ 


ΔΙΟΙΚΗΤΙΚΕΣ ΚΑΙ ΟΙΚΟΝΟΜΙΚΕΣ ΥΠΗΡΕΣΙΕΣ 


ΠΕ ΔΙΟΙΚΗΤΙΚΟΥ 

1 ΥΠΑΛΛΗΛΟΣ 

30 ΗΜΕΡΕΣ 

ΠΕ ΟΙΚΟΝΟΜΟ¬ 
ΛΟΓΩΝ 

3 ΥΠΑΛΛΗΛΟΙ 

30 ΗΜΕΡΕΣ 
ΕΚΑΣΤΟΣ 

ΤΕ ΔΙΟΙΚΗΤΙΚΟΥ- 
ΛΟΓΙΣΤΙΚΟΥ 

2 ΥΠΑΛΛΗΛΟΙ 

30 ΗΜΕΡΕΣ 
ΕΚΑΣΤΟΣ 

ΔΕ ΔΙΟΙΚΗΤΙΚΟΥ 

6 ΥΠΑΛΛΗΛΟΙ 

20 ΗΜΕΡΕΣ 
ΕΚΑΣΤΟΣ 

ΑΥΤΟΤΕΛΕΣ ΤΜΗΜΑ ΤΟΠΙΚΗΣ ΟΙΚΟΝΟΜΙΚΗΣ 
ΑΝΑΠΤΥΞΗΣ/ΓΡΑΦΕΙΟ ΑΓΡΟΤΙΚΗΣ ΠΑΡΑΓΩΓΗΣ 

ΠΕ ΓΕΩΠΟΝΩΝ 

2 ΥΠΑΛΛΗΛΟΙ 

20 ΗΜΕΡΕΣ 
ΕΚΑΣΤΟΣ 


Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Πωγωνίου Νομού 
Ιωαννίνων (ΚΑ: 10-6422, ποσό 500,00 €, Κ.Α. 30-6422, 
ποσό 1.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 28 Ιουνίου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 88571 _ (2) 

Τροποποίηση του Οργανισμού Εσωτερικής Υπη¬ 
ρεσίας (Ο.Ε.Υ.) του Δήμου Νικολάου Σκουφά Νο¬ 
μού Άρτας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τα άρθρα 1, 63, 65, 97, 98, 214, 225, 238, 254, 257, 
258 και 280 παρ. I του ν. 3852/2010 (ΦΕΚ Α'87), όπως 
σήμερα ισχύουν. 

2. Τις διατάξεις του ν. 2503/1997 (ΦΕΚΑ' 107). 

3. Τις διατάξεις του π.δ. 141/2010 (ΦΕΚ Α' 234), όπως 
σήμερα ισχύει. 

4. Τις διατάξειςτου άρθρου 28 του ν. 4325/2015 (ΦΕΚΑ' 47). 

5. Τις διατάξεις του άρθρου 24 του ν. 4368/2016 
(ΦΕΚΑ'21). 

6. Τη με αριθμ. 13912/15-05-2017 απόφαση του 
Υπουργού Εσωτερικών περί διορισμού του Βασιλείου 
Μιχελάκη του Πολυκάρπου ως Συντονιστή της Αποκε¬ 
ντρωμένης Διοίκησης Ηπείρου - Δυτικής Μακεδονίας 
(ΦΕΚ 250/26-05-2017 τ.Υ.Ο.Δ.Δ.). 

7. Το άρθρο 10 του ν. 3584/2007 (ΦΕΚ Α' 143), όπως 
τροποποιήθηκε με το άρθρο 97 του ν. 3852/2010 
(ΦΕΚ Α' 87) και ακολούθως με το άρθρο 54 του ν. 4178/ 
2013 (ΦΕΚΑ' 174). 

8. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα που κυρώθηκε με το 
π.δ. 63/2005 (ΦΕΚ Α' 98). 

9. Τη με αριθμ. 31395/8801/2-08-2011 απόφαση της 
Γενικής Γραμματέως Αποκεντρωμένης Διοίκησης Ηπεί- 
ρου-Δυτικής Μακεδονίας «Έγκριση του Οργανισμού 
Εσωτερικής Υπηρεσίας (Ο.Ε.Υ.) του Δήμου Νικολάου 
Σκουφά Νομού Άρτας (ΦΕΚ ΒΊ 910/30-08-2011). 

10. Τη με αριθμ. 311/23-11-2016 απόφαση του Δη¬ 
μοτικού Συμβουλίου του Δήμου Νικολάου Σκουφά Νο¬ 
μού Άρτας περί τροποποίησης του Ο.Ε.Υ. του εν λόγω 
Δήμου. 


11. Τη με αριθμ. 5/09-03-2017 Γνωμοδότηση (αρ. 
Πρακτικού 3/09-03-2017) του Υπηρεσιακού Συμβου¬ 
λίου Ο.Τ.Α. Νομού Άρτας, με την οποία εγκρίθηκε η με 
αριθμ. 311/23-11-2016 Απόφαση του Δ.Σ. του Δήμου 
Νικολάου Σκουφά. 

12. Τη με αριθμ. 11177/23-11-2016 βεβαίωση της Δι¬ 
εύθυνσης Οικονομικών Υπηρεσιών του Δήμου Νικολάου 
Σκουφά, αποφασίζουμε: 

Τροποποιούμε τη με αριθμ. 31395/8801/2-08-2011 
απόφαση της Γενικής Γραμματέως Αποκεντρωμένης Δι¬ 
οίκησης Ηπείρου-Δυτικής Μακεδονίας «Έγκριση του Ορ¬ 
γανισμού Εσωτερικής Υπηρεσίας (Ο.Ε.Υ.) του Δήμου Νι¬ 
κολάου Σκουφά Νομού Άρτας» (ΦΕΚ ΒΊ 910/30-08-2011), 
ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΔΗΜΟΥ 


Άρθρο 10 

Αρμοδιότητες Διεύθυνσης 
Περιβάλλοντος και Πολεοδομίας 


Α.ΤΜΗΜΑ ΠΟΛΕΟΔΟΜΙΑΣ 

ΑρμοδιότητεςΤμήματος Πολεοδομίας 

(Αρμοδιότητες έκδοσης οικοδομικών αδειών) 

1) Παραλαμβάνει, ελέγχει την πληρότητα των υποβαλ¬ 
λόμενων φακέλων για την έκδοση οικοδομικών αδειών 
και ελέγχει τις υποβαλλόμενες μελέτες σύμφωνα με τις 
ισχύουσες διατάξεις. 

2) Ελέγχει τις αρχιτεκτονικές, στατικές, υδραυλικές 
και ηλεκτρομηχανολογικές μελέτες, τη μελέτη θερμο¬ 
μόνωσης, τη μελέτη παθητικής πυροπροστασίας και τα 
σχετικά φορολογικά στοιχεία για την έκδοση ή αναθεώ¬ 
ρηση οικοδομικών αδειών βιομηχανικών κτιρίων, κατά 
τις ρυθμίσεις της σχετικής νομοθεσίας. 

3) Εκδίδει και αναθεωρεί τις οικοδομικές άδειες και 
τηρεί όλα τα απαιτούμενα σχετικά Μητρώα και στοιχεία. 

4) Ελέγχει το σύννομο εκδοθεισών οικοδομικών 
αδειών και προβαίνει σε διακοπή εργασιών ή ανάκληση 
αδειών, αν απαιτείται. 

(Αρμοδιότητες ελέγχου κατασκευών) 

1) Μελετά, σχεδιάζει, εισηγείται και εφαρμόζει μηχα¬ 
νισμούς και συστήματα για τον έλεγχο των κατασκευών, 
ώστε να διαπιστώνεται η συνέπεια των κατασκευών προς 
τις διατάξεις των αντίστοιχων οικοδομικών αδειών. 

2) Μελετά, σχεδιάζει, εισηγείται και εφαρμόζει μηχα¬ 
νισμούς και συστήματα για τον έλεγχο της κατασκευής 
αυθαίρετων κτισμάτων. 

3) Ελέγχει την τήρηση των διατάξεων που αφορούν 
το γενικό οικοδομικό κανονισμό και τις οικοδομές που 
χαρακτηρίζονται επικίνδυνες. 

4) Διενεργεί δειγματοληπτικούς ελέγχους, προκειμέ- 
νου να διαπιστωθεί η ποιότητα των χαλύβων οπλισμού 
σκυροδέματος, καθώς και η ποιότητα των προϊόντων 
τσιμέντου. 

5) Σε περιπτώσεις διαπίστωσης, κατά τους ανωτέρω 
ελέγχους, παραβάσεων, εισηγείται την επιβολή προστί- 

μων ή άλλων προβλεπόμενων ποινών κατά την κείμενη 
νομοθεσία. 

6) Εισηγείται την αφαίρεση άδειας από οικοδομές για 
μη εξόφληση ασφαλιστικών εισφορών στο ΙΚΑ. 

(Αρμοδιότητες πολεοδομικών εφαρμογών). 

1) Παρακολουθεί την εξέλιξη των ρυθμιστικών σχε¬ 
δίων και των πολεοδομικών μελετών για την επέκταση/ 
τροποποίηση των σχεδίων πόλεων στην περιοχή του 
Δήμου. 

2) Μελετά και εισηγείται για τις ανάγκες τροποποι¬ 
ήσεων/αναθεώρησης των ρυμοτομικών σχεδίων των 
πόλεων στην περιοχή του Δήμου. 

3) Τηρεί αρχεία με τα ισχύοντα στον τομέα της πολε¬ 
οδομίας στην περιοχή του Δήμου (νομοθεσία, χάρτες, 
σχέδια, μελέτες κ.λπ.). 

4) Μελετά και εισηγείται τη ρύθμιση πολεοδομικών 
θεμάτων, σύμφωνα με τις δικαιοδοσίες που δίδονται 
στο Δήμο με τις ισχύουσες διατάξεις. Τα θέματα αυτά 
περιλαμβάνουν ιδίως: 

(α) Την έκδοση απόφασης για τον καθορισμό μεμο¬ 
νωμένων κτιρίων ή των περιοχών, εντός των οποίων οι 
όψεις των κτιρίων πρέπει να αποπερατώνονται μέσα σε 
έξι έτη από την έκδοση της οικοδομικής άδειας ή της 
ανωτέρω απόφασης. 

(β) Την προκαταρκτική πρόταση ανάπλασης ορισμέ¬ 
νης περιοχής. 

(γ) Τη γνωμοδότηση για παρέκκλιση από τους όρους 
δόμησης κατασκευής κτιρίων που προορίζονται για 
γεωκτηνοτροφικές, γεωπτηνοτροφικές ή υδατοκαλλι- 
εργητικές εγκαταστάσεις, καθώς και για εγκαταστάσεις 
αποθήκευσης λιπασμάτων, φαρμάκων, ιχθυοτροφών, 
γεωργικών και αλιευτικών εφοδίων, γεωργικών και αλι¬ 
ευτικών προϊόντων, στεγάστρων σφαγής ζώων και δε¬ 
ξαμενών από οποιοδήποτε υλικό. 

5) Μεριμνά για την εφαρμογή ρυμοτομικών και πολε¬ 
οδομικών σχεδίων στο πλαίσιο επεκτάσεων και τροπο¬ 
ποιήσεων των σχεδίων πόλης, σύμφωνα με τις δικαιοδο¬ 
σίες που δίδονται στο Δήμο με τις ισχύουσες διατάξεις. 
Οι εφαρμογές αυτές περιλαμβάνουν ιδίως: 

(α) Τον έλεγχο εφαρμογής ρυμοτομικών σχεδίων στο 
έδαφος πριν την έγκριση των πινακίδων εφαρμογής. 

(β) Τη σύνταξη διαγραμμάτων εφαρμογής και δια¬ 
γραμμάτων διαμορφωμένης κατάστασης. 

(γ) Τον έλεγχο τοπογραφικών διαγραμμάτων που 
προορίζονται για σύνταξη πράξεων τακτοποιήσεως και 
αναλογισμού ή πράξεων εφαρμογής. 

(δ) Την επίβλεψη τοπογραφικών μελετών και μελετών 
Πράξεων Εφαρμογής Σ.Π. 

(ε)Τη σύνταξη Πράξεων Εφαρμογής. 

(στ) Την εφαρμογή πολεοδομικών σχεδίων και συνα¬ 
φών εκτελεστών πράξεων, που δεν έχουν γενικότερο 
χαρακτήρα. 

(ζ) Τον έλεγχο εφαρμογής ρυμοτομικών σχεδίων στο 
έδαφος. 

(η) Την εφαρμογή εγκεκριμένων σχεδίων επί του εδά¬ 
φους. 

(θ) Την τήρηση πρωτοκόλλου και διαχείρισης όλων 
των σχετικών εγγράφων (ηλεκτρονική αρχειοθέτηση, 


τήρηση βιβλίου πρωτοκόλλου εισερχόμενων και εξερ- 
χόμενων εγγράφων), την οποία θα ασκεί υπάλληλος ΔΕΙ 
Διοικητικός Γραμματέας. 

Β.ΤΜΗΜΑ ΠΕΡΙΒΑΛΛΟΝΤΟΣ ΚΑΙ ΠΡΑΣΙΝΟΥ 

ΤοΤμήμα Περιβάλλοντος και Πρασίνου είναι αρμόδιο 
για την προστασία και αναβάθμιση του τοπικού φυσικού, 
αρχιτεκτονικού και πολιτιστικού περιβάλλοντος καθώς 
και για τη συντήρηση των χώρων πρασίνου και τη λει¬ 
τουργία των Κοιμητηρίων. 

Οι αρμοδιότητες των επί μέρους οργανωτικών μονά¬ 
δων του Τμήματος Περιβάλλοντος είναι οι εξής: 

(Αρμοδιότητες διαχείρισης Κοιμητηρίων) 

1) Τηρεί τις διαδικασίες λειτουργίας των δημοτικών 
κοιμητηρίων σύμφωνα με τις ισχύουσες διατάξεις και 
τους ειδικότερους κανονισμούς λειτουργίας του Δήμου. 

2) Μεριμνά για τη δημιουργία και λειτουργία κέντρων 
αποτέφρωσης νεκρών, καθώς και για τη χορήγηση άδεις 
ταφής και αποτέφρωσης νεκρών. 

3) Μεριμνά για την τήρηση των διαδικασιών και αρχείων 
καταγραφήςτων κάθε είδους πληροφοριακών στοιχείων που 
σχετίζονται με τη λειτουργία των δημοτικών κοιμητηρίων. 

4) Τηρεί τις διαδικασίες και αρχεία που σχετίζονται 
με τις οικονομικές δοσοληψίες των πολιτών ως προς τη 
λειτουργία των κοιμητηρίων και συνεργάζεται με τις οι¬ 
κονομικές υπηρεσίες του Δήμου για την απόδοση των 
εισπραττόμενων ποσών. 

5) Μεριμνά για την καθαριότητα, ευπρέπεια, διακό- 
σμηση των χώρων των κοιμητηρίων καθώς και για τη 
συντήρηση/κατασκευή των τάφων και των λοιπών τε¬ 
χνικών υποδομών και πρασίνου των κοιμητηρίων 

(Αρμοδιότητες Συντήρησης Πρασίνου) 

1) Μελετά, σχεδιάζει και εισηγείται για τη βελτίωση 
των συστημάτων και μέσων που είναι κατάλληλα για τη 
διασφάλιση της ικανοποιητικής συντήρησης των χώρων 
πρασίνου του Δήμου. 

2) Μελετά και εισηγείται για τις τεχνικές προδιαγραφές 
και τις αναγκαίες ποσότητες των κάθε είδους τεχνικών 
μέσων και υλικών που απαιτούνται για την αποτελε¬ 
σματική και αποδοτική εκτέλεση των λειτουργιών της 
συντήρησης των χώρων πρασίνου του Δήμου (τεχνικά 
μέσα, εργαλεία, λιπάσματα, φάρμακα κ.λπ.). 

3) Διαμορφώνει τα κατάλληλα προγράμματα για τη 
διενέργεια των εργασιών συντήρησης των χώρων πρα¬ 
σίνου (φυτεύσεις, λίπανση, πότισμα, κλάδεμα κ.λπ.). 

4) Διαμορφώνει τα αναλυτικά περιοδικά προγράμματα 
και συγκροτεί τα συνεργεία για την εκτέλεση των εργα¬ 
σιών συντήρησης πρασίνου και κηποτεχνίας. 

5) Διενεργεί με τα κατάλληλα συνεργεία και τεχνικά 
μέσα το έργο της συντήρησης πρασίνου και κηποτεχνίας. 

6) Μεριμνά για το σωστό χειρισμό και τη διατήρηση 
σε καλή κατάσταση των τεχνικών μέσων που χρησιμο¬ 
ποιούν τα συνεργεία του Τμήματος. 

7) Καταγράφει και συγκεντρώνει καθημερινά στοιχεία για 
την εκτέλεση των προγραμμάτων πρασίνου τουΤμήματος. 

(Αρμοδιότητες εποπτείας περιβάλλοντος) 

8) Σχεδιάζει, προγραμματίζει, εισηγείται και μεριμνά 
για την εφαρμογή πολιτικών, προγραμμάτων, δράσεων 

και μέτρων για την προστασία και αναβάθμιση του πε¬ 
ριβάλλοντος στη περιοχή του Δήμου. 

9) Μεριμνά για την προστασία και διαχείριση των υδά¬ 
τινων πόρων και την καταπολέμηση της ρύπανσης στην 
περιοχή του Δήμου. 

10) Παρακολουθεί την εφαρμογή των ρυθμίσεων που 
αφορούν τις προστατευόμενες περιοχές στη γεωγρα¬ 
φική περιοχή του Δήμου, σε συνεργασία και με άλλες 
αρμόδιες υπηρεσίες. 

11) Μεριμνά για τη δημιουργία και καλή λειτουργία 
μηχανισμών και συστημάτων για την αποκομιδή και 
διαχείριση των αποβλήτων. Στο πλαίσιο αυτό μερι¬ 
μνά για: 

(α) τη διαχείριση, σύμφωνα με τον αντίστοιχο σχεδί¬ 
ασμά που καταρτίζεται από την Περιφέρεια, των στε¬ 
ρεών αποβλήτων σε επίπεδο προσωρινής αποθήκευ¬ 
σης, μεταφόρτωσης, επεξεργασίας, ανακύκλωσης και 
εν γένει αξιοποίησης, διάθεσης λειτουργίας σχετικών 
εγκαταστάσεων, κατασκευής μονάδων επεξεργασίας και 
αξιοποίησης, καθώς και αποκατάστασης υφισταμένων 
χώρων εναπόθεσης (ΧΑΔΙ). 

(β) Τη διαχείριση συστημάτων αποχέτευσης και βι¬ 
ολογικού καθαρισμού, σε συνεργασία με τη Δημοτική 
Επιχείρηση Ύδρευσης και Αποχέτευσης (ΔΕΥΑ). 

12) Ελέγχει και εισηγείται τη ρύθμιση θεμάτων περι¬ 
βαλλοντικής προστασίας, σύμφωνα με τις δικαιοδοσίες 
που δίδονται στο Δήμο με τις ισχύουσες διατάξεις. Τα 
θέματα αυτά αφορούν ιδίως: 

(α) Την ίδρυση και λειτουργία σφαγείων. 

(β) Τον καθορισμό των χώρων για τη δημιουργία κοι¬ 
μητηρίων και την παροχή γνώμης για τον καθορισμό 
χώρων αποτέφρωσης νεκρών. 

(γ) Την περιβαλλοντική αποκατάσταση και ανάπλαση 
περιοχών. 

(δ) Τη χορήγηση άδειας εγκατάστασης και λειτουργίας 
στεγνοκαθαριστηρίων, πλυντηρίων ρούχων, σιδηρωτη- 
ρίων ρούχων και ταπητοκαθαριστηρίων. 

(ε) Την παρακολούθηση προγραμμάτων του Υπουρ¬ 
γείου Περιβάλλοντος, Ενέργειας και Κλιματικής Αλλα¬ 
γής (π.χ. του προγράμματος Καθαρές Ακτές - Καθαρές 
Θάλασσες). 

(στ) Τη λήψη προληπτικών και κατασταλτικών μέτρων 
για την προστασία των κοινόχρηστων χώρων από εκ¬ 
δήλωση πυρκαγιάς. Στο πλαίσιο αυτό μεριμνά για την 
τήρηση των υποχρεώσεων από τους ιδιοκτήτες, νομείς 
και επικαρπωτές, προς καθαρισμό των οικοπεδικών 
ακάλυπτων χώρων που βρίσκονται εντός πόλεων και 
αυτοτελών οικισμών και σε απόσταση μέχρι 100 μέτρων 
από τα όριά τους. Σε περίπτωση μη συμμόρφωσης των 
υπόχρεων, προβαίνει υποχρεωτικά στον αυτεπάγγελτο 
καθαρισμό των χώρων αυτών και βεβαιώνει εις βάρος 
τους την ισόποση σχετική δαπάνη του Δήμου. 

13) Μελετά, σχεδιάζει, εισηγείται και παρακολουθεί την 
εφαρμογή συστημάτων εναλλακτικής διαχείρισης των 
αστικών στερεών αποβλήτων στην περιοχή του Δήμου 
(συστήματα και προγράμματα ανακύκλωσης). 

14) Μεριμνά για τη λήψη μέτρων για την προστασία 
και αναβάθμιση της αισθητικής των πόλεων και των οι¬ 
κισμών. 


(Αρμοδιότητες εξοικονόμησης ενέργειας) 

Το Τμήμα έχει, επίσης, ως αντικείμενο την προώθηση 
της εξοικονόμησης ενέργειας στις κινητές και ακίνητες 
εγκαταστάσεις του Δήμου (κτίρια, αυτοκίνητα κ.λπ.) και 
την προώθηση των ήπιων μορφών ενέργειας. 

Στο πλαίσιο αυτό: 

1) Μεριμνά για τη μελέτη και σταδιακή εφαρμογή συ¬ 
στήματος ενεργειακής διαχείρισης, σύμφωνα με τους 
σχεδιασμούςτης Πολιτείας, έτσι ώστε να επιτυγχάνεται 
συστηματική και συνεχής βελτίωση της ενεργειακής 
απόδοσης. 

2) Μεριμνά για την εφαρμογή των μέτρων βελτίωσης 
και των ελάχιστων απαιτήσεων ενεργειακής απόδοσης 
για τις προμήθειες του Δήμου, σύμφωνα με τις σχετικές 
ρυθμίσεις της Πολιτείας. 

3) Μεριμνά για την εφαρμογή των μέτρων μείωσης 
της ενεργειακής κατανάλωσης των κτιρίων του Δήμου, 
καθώς και των δικτύων ηλεκτροφωτισμού των δημόσιων 
κοινόχρηστων χώρων που θεσπίζονται από την Πολιτεία. 

4) Μεριμνά για την αξιοποίηση των ήπιων μορφών 
ενέργειας και τη χρησιμοποίηση, κατά το δυνατόν, κα¬ 
θαρών οχημάτων από το Δήμο. 

Αρμοδιότητες Γραφείου Διοικητικής Υποστήριξης 

1) Παρέχει γραμματειακή υποστήριξη προς τη Διεύ¬ 
θυνση Περιβάλλοντος και Πολεοδομίας καιταΤμήματά 
της (τήρηση πρωτοκόλλου, διεκπεραίωση και αρχειοθέ¬ 
τηση αλληλογραφίας, θέματα προσωπικού κ.λπ.). 

Γ.ΤΜΗΜΑ ΚΑΘΑΡΙΟΤΗΤΑΣ 

Αρμοδιότητες Τμήματος Καθαριότητας 

(Αρμοδιότητες σχεδιασμού και εποπτείας Καθαριότη¬ 
τας και Ανακύκλωσης) 

1) Μελετά την οργάνωση και λειτουργία του συστήμα¬ 
τος συλλογής και μεταφοράς και μεριμνά για την έκδοση 
της προβλεπόμενης άδειας συλλογής και μεταφοράς. 

2) Μελετά, σχεδιάζει και εισηγείται για τη βελτίωση 
των συστημάτων και μέσων που είναι κατάλληλα για 
τη διασφάλιση της αποκομιδής και μεταφοράς των 
απορριμμάτων και των ανακυκλώσιμων υλικών, κα¬ 
θώς και της καθαριότητας των κοινοχρήστων χώρων 
του Δήμου. 

3) Μελετά και εισηγείται για τις τεχνικές προδιαγραφές 
και τις αναγκαίες ποσότητες των κάθε είδους τεχνικών 
μέσων και υλικών που απαιτούνται για την αποτελεσμα¬ 
τική και αποδοτική εκτέλεση των παραπάνω λειτουργιών 
(οχήματα, τεχνικά μέσα, κάδοι κ.λπ.). 

4) Συγκεντρώνει, τηρεί και επεξεργάζεται στοιχεία 
από την εκτέλεση των λειτουργιών της καθαριότητας 
και διαμορφώνει και παρακολουθεί σχετικούς δείκτες 
αποδοτικότητας. 

5) Διαμορφώνει τα κατάλληλα προγράμματα για τη 
διενέργεια των εργασιών καθαριότητας (αποκομιδή 
απορριμμάτων, ανακυκλώσιμων υλικών, οδοκαθαρι- 
σμός, ειδικά συνεργεία κ.λπ.). 

6) Μελετά, σχεδιάζει και εισηγείται την κατάλληλη 
συγκρότηση και στελέχωση των διαφόρων συνεργεί¬ 
ων και εισηγείται προγράμματα αναγκών ανθρώπινου 
δυναμικού. 

7) Προσδιορίζει τα σημεία και μεριμνά για την τοπο¬ 
θέτηση κάδων απορριμμάτων και κάδων ανακύκλωσης. 

8) Παρακολουθεί την κανονική εφαρμογή των προ¬ 
γραμμάτων διενέργειας των εργασιών και εποπτεύει 
την ποιότητα των αποτελεσμάτων των σχετικών ερ¬ 
γασιών. 

9) Παρακολουθεί τη διαθεσιμότητα των τεχνικών μέ¬ 
σων που απαιτούνται για τη διενέργεια των εργασιών 
και συνεργάζεται με το Γραφείο Συντήρησης Οχημάτων 
για την καλύτερη αξιοποίηση των τεχνικών μέσων που 
διαθέτει ο Δήμος. 

10) Καταρτίζει και μεριμνά για την εφαρμογή προγραμ¬ 
μάτων εκπαίδευσης του προσωπικού του Τμήματος. 

(Αρμοδιότητες αποκομιδής απορριμμάτων και ανα- 
κυκλώσιμων υλικών) 

1) Διαμορφώνει τα αναλυτικά περιοδικά προγράμμα¬ 
τα και συγκροτεί τα συνεργεία για την αποκομιδή των 
αστικών απορριμμάτων και των ανακυκλούμενων υλι¬ 
κών και τη μεταφορά τους στον ΧΥΤΑ ή τα εργοστάσια 
επεξεργασίας τους. 

2) Διενεργεί με τα κατάλληλα συνεργεία και τεχνικά 
μέσα το έργο της αποκομιδής των αστικών απορριμμά¬ 
των και των ανακυκλούμενων υλικών και τη μεταφορά 
τους στον ΧΥΤΑ ή τα εργοστάσια επεξεργασίας τους. 

3) Μεριμνά για το σωστό χειρισμό και τη διατήρηση 
σε καλή κατάσταση των οχημάτων και τεχνικών μέσων 
που χρησιμοποιούν τα συνεργεία καθαριότητας του 
Τμήματος. 

4) Καταγράφει και συγκεντρώνει καθημερινά στοιχεία 
για την εκτέλεση των προγραμμάτων αποκομιδής των 
απορριμμάτων και των ανακυκλούμενων υλικών. 

5) Μεριμνά για το πλύσιμο και τη διατήρηση σε καλή 
κατάσταση των κάδων και των απορριμματοδοχείων 
συγκέντρωσης των απορριμμάτων και των ανακυκλού¬ 
μενων υλικών. 

ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Άρθρο 24 

Προϊστάμενοι Υπηρεσιών 

1. Προϊστάμενοι των Διευθύνσεων,Τμημάτων και αυτοτελών Γραφείων της οργανωτικής δομήςτου Δήμου τοπο¬ 


θετούνται, σύμφωνα με τις κείμενες διατάξεις, υπάλληλοι των ακόλουθων κλάδων: 



ΔΙΟΙΚΗΤΙΚΗ ΕΝΟΤΗΤΑ (Οργανική μονάδα) 

ΚΛΑΔΟΣ 

1 

Αυτοτελές Γραφείο Διαφάνειας 

ΠΕ11, ΠΕΙ ήΤΕΙ 7, ΤΕ19,ΤΕ22 και ελλείψει αυτών ΔΕΙ 

2 

Αυτοτελές Γραφείο Διοικητικής Βοήθειας 

ΠΕΙ ήΤΕΙ 7,ΤΕ22 και ελλείψει αυτών ΔΕΙ 

3 

Αυτοτελές Τμήμα Προγραμματισμού, Οργάνωσης και 
Πληροφορικής 

ΠΕΙ, ΠΕ11 ήΤΕΙ 7,ΤΕ19,ΤΕ22 και ελλείψει αυτών ΔΕΙ 

4 

ΑυτοτελέςΤμήμαΤοπικής Οικονομικής Ανάπτυξης 

ΠΕ9 Γεωπόνων ήΤΕ 13 Τεχνολόγων Γεωπονίας 

5 

Δ/νση Περιβάλλοντος και Πολεοδομίας 

ΠΕ Μηχανικών όλων των κλάδων ή ΤΕ Μηχανικών 
όλων των κλάδων 


Τμήμα Πολεοδομίας 

ΠΕ Μηχανικών όλων των κλάδων ή ΤΕ Μηχανικών 
όλων των κλάδων 


6) Διενεργεί με τα κατάλληλα συνεργεία και τεχνικά 
μέσα το έργο του καθαρισμού των οδών και των λοιπών 
κοινόχρηστων χώρων του Δήμου και της συγκέντρωσης 
των απορριμμάτων σε χώρους μεταφόρτωσης. 

7) Συγκροτεί ειδικά συνεργεία και διενεργεί παρεμφε¬ 
ρείς εργασίες, όπως η περισυλλογή ογκωδών αντικειμέ¬ 
νων, ο καθαρισμός από παράνομες αφίσες και διαφη¬ 
μίσεις, ο καθαρισμός εγκαταλελειμμένων οικιών κ.λπ. 

(Αρμοδιότητες διαχείρισης και συντήρησης οχημάτων) 

1) Διαχειρίζεται το στόλο των οχημάτων του Δήμου 
(απορριμματοφόρο, διάφορα αυτοκινούμενα μηχανή¬ 
ματα, φορτηγά και επιβατηγό οχήματα) μεριμνώντας για 
τη στελέχωσή τους, την ασφάλισή τους και τον εφοδια¬ 
σμό με όλα τα σχετικά με την κίνηση έγγραφα. 

2) Παρακολουθεί και εποπτεύει την κίνηση των οχη¬ 
μάτων του Δήμου, την κατανάλωση καυσίμων και την 
ανάγκη περιοδικής προληπτικής τους συντήρησης. 

3) Διερευνά τις συνθήκεςτυχόν ατυχημάτων και μερι¬ 
μνά για την αποκατάσταση βλαβών και αποτελεσμάτων 
ατυχημάτων. 

4) Σχεδιάζει και εφαρμόζει τα προγράμματα προληπτι¬ 
κής συντήρησης των κάθε είδους οχημάτων και κινητών 
μηχανημάτων του Δήμου. 

5) Μεριμνά για την αποκατάσταση κάθε είδους βλα¬ 
βών και την επισκευή των οχημάτων και κινητών μηχα¬ 
νημάτων του Δήμου. 

6) Τηρεί τη φυσική αποθήκη ανταλλακτικών και λοι¬ 
πών υλικών που είναι αναγκαία για τη συντήρηση και 
την αποκατάσταση βλαβών των οχημάτων και κινητών 
μηχανημάτων του Δήμου. 

7) Συγκεντρώνει, τηρεί και επεξεργάζεται στοιχεία από 
την εκτέλεση των λειτουργιών συντήρησης και αποκατά¬ 
στασης βλαβών των οχημάτων του Δήμου και διαμορφώ¬ 
νει και παρακολουθεί σχετικούς δείκτες αποδοτικότητας. 

Τμήμα Περιβάλλοντος και Πρασίνου 

ΠΕ Μηχανικών Περιβάλλοντος, ΠΕ 9 Γεωπόνων, ΠΕ5 
ήΤΕ3,ΤΕ4, ΤΕ5 


Τμήμα Καθαριότητας 

ΠΕ Μηχανικών Περιβάλλοντος, ΠΕ 9 Γεωπόνων, ΠΕ5 ή 
ΤΕ3,ΤΕ4,ΤΕ5, ΔΕΙ, ΔΕ29 

6 

Τμήμα Αλληλεγγύης και Κοινωνικής Προστασίας 

ΠΕΙ 5, ΠΕΙ ήΤΕΙ 7,ΤΕ22 και ελλείψει αυτών ΔΕΙ 

7 

Δ/νση Διοικητικών και Οικονομικών Υπηρεσιών 

ΠΕΙ ήΤΕ17,ΤΕ22 ή ΔΕΙ 


Τμήμα Υποστήριξης Πολιτικών Οργάνων Δήμου 

ΠΕΙ ή ΤΕ 17, ΤΕ22 ή ΔΕΙ 


Τμήμα Δημοτικής Κατάστασης, Ληξιαρχείων και Αλ¬ 
λοδαπών 

ΠΕΙ ή ΤΕ 17, ΤΕ22 ή ΔΕΙ 


Τμήμα Ανθρώπινου Δυναμικού και Διοικητικής Μέ¬ 
ριμνας 

ΠΕΙ ήΤΕ17,ΤΕ22 ή ΔΕΙ 


Τμήμα Προϋπολογισμού, Λογιστηρίου, Προμηθειών, 
Εσόδων και Περιουσίας 

ΠΕΙ ή ΤΕ 17, ΤΕ22 ή ΔΕΙ 


ΤμήμαΤαμείου 

ΠΕΙ ή ΤΕ 17, ΤΕ22 ή ΔΕΙ 


Τμήμα Κ.Ε.Π. 

ΠΕΙ, ΠΕ (Δ.Υ.Π.) ή ΤΕ17,ΤΕ22, ΤΕ (Δ.Υ.Π.) και ελλείψει 
αυτών ΔΕΙ 

8 

Δ/νση Τεχνικών Υπηρεσιών 

ΠΕ Μηχανικών όλων των κλάδων ή ΤΕ Μηχανικών 
όλων των κλάδων 


ΤμήμαΤεχνικών και ΗλεκτρομηχανολογικώνΈργων 

ΠΕ Μηχανικών όλων των κλάδων ή ΤΕ Μηχανικών 
όλων των κλάδων 


Τμήμα Ύδρευσης - Αποχέτευσης 

ΠΕ Μηχανικών όλων των κλάδων ή ΤΕ Μηχανικών 
όλων των κλάδων 


Από την παρούσα απόφαση δεν προκαλείται δαπάνη σε βάρος του προϋπολογισμού του Δήμου Νικολάου Σκουφά. 
Κατά τα λοιπά ισχύει η με αριθμ. 31395/8801/2-08-2011 απόφαση της Γενικής Γραμματέως Αποκεντρωμένης 
Διοίκησης Ηπείρου-Δυτικής Μακεδονίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 28 Ιουνίου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 141720 (3) 

Καθιέρωση υπερωριακής εργασίας μονίμου και 
με ΣΕΙΔ προσωπικού των Δασικών Υπηρεσιών, 
κατά τις απογευματινές ώρες των εργασίμων ημε¬ 
ρών, καθώς και τα Σάββατα, τις Κυριακές και τις 
εξαιρέσιμες ημέρες έτους 2017 για υλοποίηση 
του Προγράμματος Δασοπροστασίας έτους 2017. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

Τις διατάξεις: 

1)Των άρθρων 6 και 280 του ν. 3852/2010 (Α'87) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης- Πρόγραμμα Καλλικράτης», όπως τροπο¬ 
ποιήθηκε και ισχύει». 


2) Του π.δ. 139/2010 (ΦΕΚ Α' 232/2010) «Οργανισμός 
της Αποκεντρωμένης Διοίκησης Πελοποννήσου Δυτικής 
Ελλάδας και Ιονίου». 

3) Το αρ. 28 του ν. 4325/2015 (ΦΕΚ Α'47) «Εκδημοκρα¬ 
τισμός της Διοίκησης - Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις». 

4) Το αρ. 24 του ν. 4368/2016 (ΦΕΚ Α' 21) «Μέτρα για την 
επιτάχυνση του Κυβερνητικού έργου και άλλες διατάξεις», 
μετο οποίο προστέθηκε άρθρο 28Α στο ν. 4325/2015 και 
ειδικότερα στην παράγραφο 5.α. αυτού που αναφέρεται 
ότι «Ο Συντονιστής της Αποκεντρωμένης Διοίκησης με 
απόφασή του, η οποία δημοσιεύεται στην Εφημερίδα της 
Κυβερνήσεως, δύναται να μεταβιβάζει στους προϊστα¬ 
μένους των οργανικών μονάδων της ορισμένες από τις 
αρμοδιότητές του ή το δικαίωμα υπογραφής «με εντολή 
Συντονιστή Αποκεντρωμένης Διοίκησης». 

5) Την αρ. 15870/15-5-2017 απόφαση του Υπουργού 
Εσωτερικών περί διορισμού του Νικολάου Παπαθεοδώ- 
ρου του Αγγελάκη ως Συντονιστή της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
(ΦΕΚ τ.Υ.Ο.Δ.Δ. 250/26-5-2017). 

6) Του ν. 998/1979 (Α'289) «Περί προστασίας των δα¬ 
σών και των δασικών εν γένει εκτάσεων της Χώρας», 
όπως τροποποιήθηκε και ισχύει. 

7) Τουν. 1845/1989 (ΑΊ 02) «Ανάπτυξη και αξιοποίηση 
της αγροτικής έρευνας και τεχνολογίας -Δασοπροστασία 
και άλλες διατάξεις», όπως τροποποιήθηκε και ισχύει. 

8) Του ν. 3938/2011 (Α'61), άρθρο 21 «Ενσωμάτωση 
της Ελληνικής Αγροφυλακής στη Δασική Υπηρεσία». 

9) Του άρθρου 20 του ν. 4354/2015 (Α' 176) «Αποζη¬ 
μίωση για εργασία καθ' υπέρβαση του υποχρεωτικού 
ωραρίου-Αποζημίωση για συμπλήρωση του υποχρεω¬ 
τικού ωραρίου». 

10) Την με αριθμό 250750/23-12-2016 (ΦΕΚ 4484/Β/ 
30-12-2016) απόφαση «Καθορισμός ωραρίου εργασίας 
κλάδων μονίμου και με ΣΕΙΔ προσωπικού των Δασικών 
Υπηρεσιών, κατά τις απογευματινές ώρες των εργασίμων 
ημερών, τις νυχτερινές ώρες, καθώς και τα Σάββατα, τις 
Κυριακές και τις εξαιρέσιμες ημέρες έτους 2017». 

11) Τηναριθ.πρωτ. 156161/2361/2017 απόφαση Ανα¬ 
πληρωτή Υπουργού Π.Ε.Ν. «Καθιέρωση υπερωριακής 
κ.λπ. εργασίας για την εξυπηρέτηση του Προγράμματος 
Δασοπροστασίας 2017 και κατανομή πιστώσεων» (ΑΔΑ 
7ΛΔ74653Π8-Μ9Ζ). 

12) Τηναριθ. Πρωτ. 158234/3461/22-6-2017 απόφαση 
ΥΠΕΝ Υλοποίηση του Προγράμματος Δασοπροστασίας 
έτους 2017. 

13) Το γεγονός ότι από την παρούσα απόφαση προ- 
καλείται δαπάνη για το τρέχον έτος 2017 μέχρι του συ¬ 
νολικού ποσού των 1.011.696,93 €, η οποία θα καλυφθεί 
από πιστώσεις του Τακτικού Προϋπολογισμού εξόδων 
του Υπουργείου Περιβάλλοντος και Ενέργειας. 

14) Την ανάγκη προστασίας των δασικών εν γένει 
οικοσυστημάτων κυρίως στην πρόληψη των δασικών 
πυρκαγιών, στον έλεγχο των καταπατήσεων και γενικά 
των δασικών ανομημάτων αλλά και στην άσκηση των 
αρμοδιοτήτων αγροτικής ασφάλειας, με την συγκρό¬ 
τηση συνεργείων ελέγχου από τις Δασικές Υπηρεσίες 
της Αποκεντρωμένης Διοίκησης Πελοποννήσου Δυτικής 
Ελλάδας και Ιονίου, αποφασίζουμε: 

Α. Καθιερώνουμε την υπερωριακή εργασία των υπαλ¬ 
λήλων των Δασικών Υπηρεσιών της Αποκεντρωμένης 
Διοίκησης Πελοποννήσου Δυτικής Ελλάδας και Ιονίου 


για το έτος 2017 και για συνολικό χρονικό διάστημα μέ¬ 
χρι 35 εβδομάδες, με δαπάνη 1) μέχρι του ποσού των 
269.311,72€ ΚΑΕ 0511 για την παροχή υπερωριακής ερ¬ 
γασίας καθημερινές 2) μέχρι του ποσού των 122.969,49€ 
ΚΑΕ 0512 για την παροχή υπερωριακής εργασίας τις Κυ¬ 
ριακές και τις εξαιρέσιμες ημέρες 3) μέχρι του ποσού 
των 425.694,68€ ΚΑΕ 0721 για ημερήσιες αποζημιώσεις 
4) μέχρι του ποσού των 1.000,00€ ΚΑΕ 0722 για έξοδα 
διανυκτέρευσης Δ.Δ. Κεφαλληνίας 5) μέχρι του ποσού 
των 21.139,16€ ΚΑΕ 0719 για λοιπά έξοδα μετακίνησης 
6) μέχρι του ποσού των 68.235,31€ ΚΑΕ 1511 δαπάνες 
για καύσιμα και 7) μέχρι του ποσού των 103.346,57€ 
ΚΑΕ 0512 προς συμπλήρωση εβδομαδιαίας υποχρεω¬ 
τικής του προσωπικού που αναφέρεται στην με αριθμό 
250750/23-12-2016 απόφαση. 

Β. Ορίζουμε για συνολικά 787 υπαλλήλους και για 
το ανωτέρω χρονικό διάστημα των συνολικά 35 εβδο¬ 
μάδων τις ώρες α) της υπερωριακής απασχόλησης σε 
153.300 ώρες, από τις οποίες 102.200 ώρες για απο¬ 
γευματινή υπερωριακή εργασία και 51.100 ώρες για 
υπερωριακή εργασία κατά τις Κυριακές και εξαιρέ¬ 
σιμες ημέρες και β) 52.000 ώρες της εργασίας προς 
συμπλήρωση της εβδομαδιαίας υποχρεωτικής. 

Γ. Οι υπάλληλοι των ανωτέρω υπηρεσιών θα μετέχουν 
βάσει προγράμματος του προϊσταμένου της οικείας Δα¬ 
σικής Υπηρεσίας, σύμφωνα με τα ειδικώς καθοριζόμενα 
στην με αριθμό 156161/2361/2017 (ΦΕΚ ΒΊ 591) υπουρ¬ 
γική απόφαση, στην με αριθμό 158234/3461 /22-6-2017 
(ΑΔΑ: 7ΙΙ44653Π8-338) εγκύκλιο της Γενικής Διεύθυνσης 
Δασών Ανάπτυξης και Προστασίας Δασών και Αγροπε- 
ριβάλλοντος και τις εντολές της Γενικής Διεύθυνσης Δα¬ 
σών και Αγροτικών Υποθέσεων της Αποκεντρωμένης 
Διοίκησης ΠΔΕ και I. 

Δ. Με απόφαση του Γενικού Διευθυντή Δασών και 
Αγροτικών Υποθέσεων επιτρέπεται η αυξομείωση των 
ανωτέρω πιστώσεων εντός των ορίων που τίθενται ανά 
Περιφέρεια με την 156161/2361/2017 απόφαση του 
Αναπληρωτή Υπουργού Περιβάλλοντος και εντός του 
συνολικού ορίου των 1.011.696,93€. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 23 Ιουνίου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























